Birgitta Bierlein
Birgitta, vulgo Brigitte Bierlein (Vindobonae nata die 25 Iunii 1949) est iuris consulta iudexque constitutionalis Austriae. Nullius factionis politicae sodalis, a praeside Van der Bellen cancellaria Austriae facta, ut administros eligeret administrationique transitoriae praeesset, a die 3 Iunii 2019 meret, antecessore Sebastiano Kurz.

In urbe nativa educata, iuribus studuit apud universitatem Vindobonensem. Iudex curiae urbanae ab anno 1975, advocata publica ab 1977 facta est. Praeses vicaria curiae constitutionalis Austriacae, prima mulierum, anno 2002 a praeside Thoma Klestil promota est. Praeside huius curiae ab officio recedente, ipsa praeses anno 2018 successit.

Bibliographia 
 "Paradejuristin wird erste VfGH-Präsidentin" in Der Standard (21 Februarii 2018)
 Hellin Jankowski, ""Mach' ma schon": Eine "typisch österreichische" Angelobung" in Der Standard (3 Iunii 2019)

Nexus externi 
 Vita olim apud Verfassungsgerichtshof divulgata
 Vita apud cancellarium Austriacense
 

Nati 1949
Homines vivi
Cancellarii Austriae
Iuris consulti
Iudices
Alumni Universitatis Vindobonensis